cyanic-selkie/wikianc huggingface dataset:
ომან ხერხეულიძე
ისტორიკოსს თავის თხზულებაში ქართლის მხოლოდ 60 წლის ისტორია (1722-1780 წწ.) 25 გვერდზე აქვს გადმოცემული. როგორც ივ. ჯავახიშვილი შენიშნავს, ომან ხერხეულიძეც გრძნობდა, რომ 60 წლის ისტორიის აღსაწერად 25 გვერდი საკმაოდ მცირე იყო და ამიტომაც თავის ნაწარმოებს „შემოკლებული ისტორია“ უწოდა. მისივე მითითებით, ისტორიკოსს ერეკლე II მოღვაწეობა „სმენითა და მეხსიერებითა კაცთაგან ცნობითა აღვსწერეო“.
როგორც ირკვევა, ომან ხერხეულიძეს სეხნია ჩხეიძისა და პაპუნა ორბელიანის ნაწარმოებებით უსარგებლია. მას ერეკლე მეფის ცხოვრება-მოღვაწეობის ამსახველი ყველა ცნობის თავის თხზულებაში შეტანა საჭიროდ არ მიუჩნევია. იგი პირდაპირ აცხადებს:
ომან ხერხეულიძის ნაშრომი გამოირჩევა ქრონოლოგიის სიუხვით. ისიც აღსანიშნავია, რომ თარიღები, თითო-ოროლას გამოკლებით, ქორონიკონით კი არ არის მითითებული, არამედ აღნიშვნით – „შობითგან ქრისტესით“.
ომან ხერხეულიძე თხზულების სათაურშივე აღნიშნავს, რომ იგი წერს ერეკლე მეფის ისტორიას. ისტორიკოსი ერეკლე II-ის მხოლოდ დადებით თვისებებს ჩამოთვლის: მამაცობას, ქვეყნისათვის თავდადებას, რჯულის ერთგულებას. როგორც ისტორიკოსი აღნიშნავს, ირანში ყოფნისას, როდესაც ნადირ-შაჰმა მას გამაჰმადიანება მოსთხოვა, ერეკლემ „წლითა და დღითა ყრმამან, ხოლო გონებითა ბრძენმან, უპასუხა:
განსაკუთრებით აღფრთოვანებით ლაპარაკობს ისტორიკოსი ერეკლე მეფის სიმამაცეზე:
მართალია, ომან ხერხეულიძის თხზულება „მეფობა ირაკლი მეორისა, მეფისა თეიმურაზის ძისა“ პირველხარისხოვან საისტორიო წყაროდ (როგორიც, მაგალითად, პაპუნა ორბელიანის ნაშრომია) ვერ ჩაითვლება, მაგრამ მაინც მას ერეკლე II-ის მოღვაწეობის შესასწავლად გარკვეული მნიშვნელობა აქვს.
რესურსები ინტერნეტში
კატეგორია:ქართველი ისტორიკოსები
Game Boy Advance
Game Boy Advance (შემოკლებით GBA) — 32-ბიტიანი პორტატიული ვიდეო თამაშების კონსოლი, რომელიც შექმნილია და გამოცემულია Nintendo-ს მიერ. მისი წინამორბედია Game Boy Color. გამოუშვეს 2001 წლის 21 მარტს იაპონიაში, 11 ივნისს ჩრდილოეთ ამერიკაში, ავსტრალიასა და ევროპაში 22 ივნისს, ხოლო ჩინეთში 2004 წლის 8 ივნისს.
პეიტონ სოიერი
პეიტონ ელიზაბეტ სოიერი — გამოგონილი პერსონაჟი, რომელსაც ასახიერებს ჰილარი ბარტონი, სერიალში One Tree Hill.
რესურსები ინტერნეტში
კატეგორია:გამოგონილი პერსონაჟები კატეგორია:One Tree Hill-ის პერსონაჟები
მიხეილ სარდალიშვილი
მიხეილ სარდალიშვილი (დ. 17 სექტემბერი, 1992) — ქართველი ფეხბურთელი, საფეხბურთო კლუბ „ზესტაფონის“ ნახევარმცველი.
გულფი
გულფი— შვედეთის მითური მეფე. thumb|left|გულფი ესალმება [[ოდინი|ოდინს. ჰუგო ჰამილტონი]]
თქმულება
მეფეს ესტუმრა ვინმე გიფეონი და საოცარი ამბავი მოუთხრო. ბრძენმა მეფემ აღუთქვა იმდენი მიწა, რამდენსაც მოხნავდა ოთხი ხარით დღე-ღამის განმავლობაში. სტუმარმა იოტუნჰაიმიდან ოთხი ბიმბერაზი ხარი-სახე შილი შეაბა გუთანში. ამ ხარებმა შვედეთს მოაგლიჯეს დიდი მიწა და ზღვაში გაიტანეს— ესაა კუნძული ზელანდია (სელანდი). გულფიმ სტუმარს სადაურობა ჰკითხა და გაიგო, რომ იგი ძალუმ ღმერთთა აზების (ასების) მოდგმისაა. საგონებელში ჩავარდნილი მეფე აზების სამყოფელის დასადგენად კვერთხით ხელში ქვეყნის გზას დაადგა, თუმცა, ვერაფერი შეიტყო მათ შესახებ. ბოლოს, შინისაკენ მიმავალი ერთ დიდ ველზე აღმოჩნდა, სადაც ოქროს ფარებით გადახურული ციხე დაინახა. თავი მწირად გასააღა; შეიყვანეს, გაუმასპინძლდნენ.
ტახტზე იჯდა სამი მეფე: ჰარი, იანფჰარი და ტრიდიმი. ცნობისმოყვარე სტუმარს ღმერთებმა პასუხი გასცეს ყველა კითხვაზე. მათი მონათხრობიდან იქმნება ჩრდილოეთის მითის სურათი: როგორ იქმნება ქაოსიდან ქვეყნიერება, როგორ ებრძოდნენ აზები ბუმბერაზ გრიმტურსენებს, მგელ ფენრისს, გველეშაპ მიდგარდს, ცბიერ ღმერთ ლოკეს და მის შვილებს და როგორ დაიღუპა საბოლოოდ ომში ღმერთთა და ბუმბერაზთა მოდგმა. გულფიმ გაიგო ყველაფერი ეს, ბოლო იქუხა მეხმა და გულფი ისევ თავის სამეფო ტახტზე აღმოჩნდა.
ყარახატაელები
მინი|ყარახატაელების განსახლება 1610 წლის ევროპულ რუკაზე, აქ ისინი აღნიშნული არიან ობის ზემო ნაწილში დღვანდელი [[ტაშკენტიდან რდილოეთით.]] ყარახატაელები შავი ხატაელები — კიდანების ნაწილის სახელწოდება, რომლებიც გადასახლდნენ ცენტრალურ აზიაში XII საუკუნეში. XII საუკუნის შუა ხანებში და XIII საუკუნის დამდეგს შედიოდნენ ყარახატაელების სახელმწიფოში, შემდგომში შეერივნენ მეზობელ თურქ ხალხებს.
ლიტერატურა
კატეგორია:აზიის ხალხები კატეგორია:გადაშენებული ერები
NGC 7716
NGC 7716 — გალაქტიკა თევზების თანავარსკვლავედში. აღმოჩენის თარიღია 1831 წლის 6 სექტემბერი. ეს ობიექტი შედის ახალ საერთო კატალოგში.
რობერტ ჰუკი
რობერტ ჰუკი (Robert Hooke; დ. 18 ივლისი 1635, კუნძული უაიტი — გ. 3 მარტი 1703, ლონდონი) — ინგლისელი ბუნებისმეტყველი, გამომგონებელი, ასტრონომი, ბიოლოგი, ფიზიკოსი, ტოპოგრაფი.
ბიოგრაფია
რობერტ ჰუკი დაიბადა 1635 წლის 18 ივლისს დაბა ფერშუოტერში, ინგლისის კუნძულ უაიტზე, ადგილობრივი ეკლესიის მოძღვრის ოჯახში. მამას უნდოდა რომ მისი შვილი გაჰყოლოდა მის კვალს, მაგრამ თავის გეგმებზე უარის თქმა მოუწია, რადგან ბიჭს იმდენად სუსტი ჯანმრთელობა ჰქონდა, რომ დაწყებით სკოლაშიც კი ვერ იარა.
უილკინზმა და ბოილმა დააკავშირეს ჰუკი ბუნებისმცოდნეობის წრესთან, რომლის წევრებმაც 1660 წელს დააარსეს ლონდონის სამეფო საზოგადოება (ინგლისის მეცნიერებათა აკადემია). მათ შორის იყო ჰუკიც. 1662 წელს ჰუკმა მიიღო ამ საზოგადოების დემონსტრატორის თანამდებობა.
1665 წლიდან ჰუკი გრეშემ-კოლეჯის პროფესორია და ლექციებს კითხულობს იქ. 1666 წლიდან კუტლერის წინადადებით ლექციებს კითხულობს ლონდონის სამეფო საზოგადოებაშიც.
ამავე წელს, ლონდონის ხანძრის შემდეგ ის ხელმძღვანელობდა აღსადგენ სამუშაოებს, შეადგინა ქალაქის აღდგენის პროექტიც, მაგრამ უდიდეს დროს უთმობდა სამეცნიერო მუშაობასაც: მისი პირველი დამოუკიდებელი გამოკვლევა შეეხებოდა კაპილარულ მოვლენებს, რის შედეგადაც ახსნა ხის ტანში წვენის მოძრაობა.
ნაშრომები და გამოგონებები
thumb|210px|მარცხნივ|[[ჰუკის მიკროსკოპი]] 1665 წელს გამოდის ჰუკის ნაშრომის „მიკროგრაფია“, რომელშიც ის აღწერს უნიკალურ ცდებს: მის მიერ გაუმჯობესებული მიკროსკოპით მან აღმოაჩინა უჯრედი, აღწერა მცენარეთა უჯრედული შედგენილობა, დაკვირვება მოახდინა ბუზის თვალზე, ობისა და საფუარის სოკოზე და ბევრ სხვაზე. ამავე ნაშრომში ჰუკი ეხება სითბოსა და წვის, ასტრონომიის, ოპტიკის პრობლემებს. განსაკუთრებით მნიშვნელოვანია მის მიერ ჩამოყალიბებული ჰიპოთეზა სინათლის ტალღური ბუნების შესახებ.
ფიზიკის ისტორიში ჰუკის სახელი განსაკუთრებით მტკიცედაა დაკავშირებული დრეკედობის კანონთან, რომელიც ცნობილია „ჰუკის კანონის“ სახელით. ეს კანონი ჩამოყალიბებულია ჰუკის 1678 წელს გამოსულ ბროშურაში „შესაძლებლობის აღდგენის ანუ დრეკადობის შესახებ“.
ასევე დიდი წვლილი შეიტანა მან გრავიტაციის თეორიასა და ასტრონომიაში. 1674 წელს გამოსულ მის ნაშრომში „დედამიწის მოძრაობის დამტკიცების ცდა ცდათ“, მითითებულია გრავიტაციის უნივერსალური ძალის არსებობა, მან პირველად გამოთქვა ჰიპოთეზა, რომ ამ ძალასა და მანძილს შორის უკუ კვადრატული დამოკიდებულება უნდა იყოს. ჰუკის მოსაზრებები გამოიყენა შემდეგ ისააკ ნიუტონმა თავის ნაშრომებში მსოფლიო მიზიდულობის შესახებ. მნიშვნელოვანი შრომები აქვს ჰუკს გეოგრაფიასა და კარტოგრაფიაში. პირველად მან შემოიტანა ტერმინი „უჯრედი“.
რობერტ ჰუკი გარდაიცვალა 1703 წლის 3 მარტს. მის გასვენებას ესწრებოდა ყველა მეცნიერი ვინც იმხანად ლონდონში იმყოფებოდა.
სქოლიო
კატეგორია:ბრიტანელი გამომგონებლები კატეგორია:ბრიტანელი ასტრონომები კატეგორია:ბრიტანელი ფიზიკოსები კატეგორია:ბრიტანელი ბიოლოგები კატეგორია:ბრიტანელი ტოპოგრაფები
Linepithema aspidocoptum
Linepithema aspidocoptum — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Linepithema-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
Camponotus ustus furnissi
Camponotus ustus furnissi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
კატეგორია:Camponotus
გუაპორე
რესურსები ინტერნეტში
კატეგორია:ბოლივიის მდინარეები კატეგორია:ბრაზილიის მდინარეები
მარტვირი ქართველი
მარტვირი ქართველი, საბაწმინდელი — VI–VII საუკუნეების ქართველი მოღვაწე, მისტიკოსი. შემონახულია მისი ასკეტიკურ-მისტიკური შინაარსის თხზულება „სინანულისათჳს და სიმდაბლისა“. გადმოცემის თანახმად, მარტვირი ქართველი ყოფილა მამასახლისი საბა განწმენდილის (გარდაიცვალა 532) ლავრისა პალესტინაში. აღნიშნულ თხზულებაში განხილულია შემდეგი ასკეტური თემები: ლოცვა, სინანული, სიმდაბლე, მორჩილება, ძმათა სამსახური, მოღვაწეობა, მოთმინება. მარტვირის მიერ გამოთქმულ აზრთა შორის ბევრია ისეთი, რომელიც ახალი დროისათვისაც საინტერესოა.
ლიტერატურა
კატეგორია:ქართველი მისტიკოსები
დენიზლი
დენიზლი (Denizli) - ქალაქი თურქეთის სამხრეთ-დასავლეთში, დენიზლის პროვინციის ადმინისტრაციული ცენტრი. 2006 წლის მონაცემებით ქალაქის მოსახლეობა 323,151 კაცს შეადგენდა.
კატეგორია:თურქეთის ქალაქები
Napalm Records
Napalm Records — ავსტრიული ხმისჩამწერი ლეიბლი რომელიც ძირითადად ორიენტირებულია მძიმე მეტალსა და მძიმე როკზე.
Napalm Records-ს აქვს საკუთარი გამომცემლობა სახელწოდებით Iron Avantgarde Publishing.
სქოლიო
კატეგორია:მუსიკალური ლეიბლები
კუს კუნძულები (ტავი-ტავი)
კუს კუნძულები (ოფიციალურად კუს კუნძულების მუნიციპალიტეტი) ― მეხუთე კლასის მუნიციპალიტეტი ტავი-ტავის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 5 683 ადამიანს შეადგენს.
მუნიციპალიტეტი ასევე ცნობილია, როგორც ფილიპინების კუს კუნძულები, რათა მალაიზიის კუს კუნძულებისგან განარჩიონ. ადგილობრივები კუნძულებს ტაგანაკს უწოდებენ.
კუს კუნძულებზე მოხვედრა რთულია, რადგანაც რეგულარული ტრანსპორტი არ მოძრაობს, რაც კუს კვერცხებზე მონადირეთაგან კუნძულების დაცვას უწყობს ხელს. კუნძულზე რეინჯერთა სადგურიც მდებარეობს. კუნძული-მუნიციპალიტეტი და გარშემორტყმული წყლები კუს კუნძულების ველური ბუნების თავშესაფრის ნაწილია.
გეოგრაფია
კუს კუნძულები სულუს ზღვაში მდებარეობს, ქვეყნის სამხრეთ-დასავლეთ ნაწილში, ფილიპინებსა და მალაიზიას შორის დადგენილი საერთაშორისო საზღვრის მახლობლად. შვიდი მთავარი კუნძულია:
ტაგანაკი ― ვულკანური წარმოშობის და უდიდესი კუნძული კუს კუნძულებს შორის. ტაგანაკის ფართობია 116 ჰექტარი (290 აკრი), ხოლო უმაღლესი წერტილი ზღვის დონიდან 148 მეტრის სიმაღლეზე მდებარეობს;
ბოაანი ― ასევე ცნობილი, როგორც ბოანი, სიდიდით მეორე კუნძული კუს კუნძულებს შორის. კუნძულის ფართობია 76 ჰექტარი (190 აკრი), ხოლო უმაღლესი წერტილი ზღვის დონიდან 59 მეტრის სიმაღლეზე მდებარეობს;
დიდი ბაკუნგაანი ― ასევე ცნობილი, როგორც დიდი ბაკუნგანი ― სიდიდით მესამეა კუს კუნძულებს შორის. კუნძულის ფართობია 51 ჰექტარი (131 აკრი), ხოლო უმაღლესი წერტილი ზღვის დონიდნ 58 მეტერის სიმაღლეზე მდებარეობს;
ბაგუანი ― ვულკანური წარმოშობის კუნძული უკიდურეს აღმოსავლეთ ნაწილში. ზარის ფორმის კუნძულის ფართობი 29.1 ჰექტარია (72 აკრი), ხოლო უმაღლესი წერტილი ზღვის დონიდან 40 მეტრის სიმაღლეზე მდებარეობს;
ლიჰიმანი ― მარჯნის კუნძული. მისი ფართობია 29 ჰექტარი (72 აკრი). კუნძული ტალახის ვულკანებითაა ცნობილი;
ლინგაანი ვაკის ფორმის მარჯნის კუნძულია. მისი ფართობი 7 ჰექტარი, ხოლო პერიმეტრი 458 მეტრია;
სიბაუნგი ― უკიდურეს დასავლეთ ნაწილში, კუნძულ ბოაანიდან 7.2 კმ-ით დასავლეთით მდებარეობს. კუნძულის ფართობი 0.1 ჰექტარია.
მტკნარი წყალი ყველაზე პატარა, სიბაუნგის კუნძულის გარდა, ყველა კუნძულზეა. მცირე ზომისა და იმის გამო, რომ კუნძულზე მტკნარი წყალი არ არის, ზოგჯერ სიბაუნგი ფილიპინების კუს კუნძულებს შორის არ მოიხსენიება. მაგალითად, №171 საპრეზიდენტო პროკლამაციაში, რომლის საფუძველზეც კუს კუნძულების ველური ბუნების თავშესაფარი შეიქმნა, მხოლოდ ექვსი კუნძულია მოხსენიებულია, მიუხედავად იმისა, რომ მუნიციპალიტეტი შვიდივე კუნძულს მოიცავს.
კუს კუნძულები ორ ბარანგაიდ იყოფა: ტაგანაკის პობლასიონად და ლიკუდ ბაკაოდ.
ფილიპინებში ტალახის ვულკანები მხოლოდ კუს კუნძულებზე არსებობს. ტალახის ვულკანები ლიჰიმანზე, დიდ ბაკუნგაანსა და ბოაანზე მდებარეობს. კუნძულ ბოაანზე ტალახის ვულკანების ამოფრქვევა 2000 წლის აგვისტოში შეწყდა.
ისტორია
1898 წლის პარიზის ზავით, ესპანეთისგან „ფილიპინების კუნძულთა არქიპელაგი“ ამერიკის შეერთებულ შტატებს გადაეცა. ზავის პირობები 1900 წლის ვაშინგტონის ზავით განმტკიცდა. ფილიპინების კუს კუნძულებსა და მენგსის კუნძულებზე სუვერენიტეტი, რომელთაც ჩრდილოეთ ბორნეოს ბრიტანული კომპანია მართავდა, აშშ-ს გადაეცა. 1930 წელს აშშ-სა და გაერთიანებულ სამეფოს შორის საერთაშორისო ზავი დაიდოდა ორი სახელმწიფო საერთაშორისო საზღვარზე შეთანხმდა. გაერთიანებული სამეფო დათანხმდა, რომ სიბუანგი, ბოაანი, ლიჰიმანი, ლანგაანი, დიდი ბაკუნგაანი, ტანგანაკი და ბანგუანი (კუს კუნძულები) და მანგსის კუნძულები ფილიპინების არქიპელაგის ნაწილი იყო და შესაბამისად, აშშ-ის სუვერენიტეტის ქვეშ უნდა ყოფილიყო.
1946 წლის 4 ივლისს ფილიპინებმა დამოუკიდებლობა მოიპოვა. იმავე წლის 19 სექტემბერს რესპუბლიკამ გაერთიანებულ სამეფოს კუს კუნძულებისა და მენგსის კუნძულების გადაცემა სთხოვა. გაერთიანებული სამეფო ფილიპინების თხოვნას დათანხმდა და ერთობლივი კომიტეტი შეიქმნა. საერთაშორისო შეთანხმების შესაბამისად, 1947 წლის 16 ოქტომბერს კუს კუნძულები ფილიპინების დაქვემდებარებაში გადავიდა.
დემოგრაფია
ტაგანაკი, ბოაანი დიდი ბაკუნგაანი, ლიჰიმანი და ლანგაანი დასახლებული კუნძულებია. ბაგუანი, კუთა ბუდობისთვისაა დაცული და ყველაზე პატარა კუნძული, სიბაუნგი ― დაუსახლებელია. 2020 წლის აღწერით, ხუთი კუნძულის მოსახლეობა 5 683 ადამიანს შეადგენს. მოსახლეობის სიმჭიდროვის მაჩვენებელი 1 485 ადამიანი 1/კმ²-ზე. მოსახლეობის სიმჭიდროვის მაჩვენებელი საშუალო ეროვნულ მაჩვენებელს თითქმის ოთხჯერ აღემატება.
სოფლის მეურნეობა და აკვაკულტურა
დასახლებულ კუნძულებზე ძირითადად სოფლის-მეურნეობაა განვითარებული და ქოქოსი მოჰყავთ. კუს კუნძულებზე განვითარებულია წყალმცენარეების მრეწველობაც. თითქმის ყველა სახეობას ადგილობრივი მოსახლეობისთვის ეკონომიკური ღირებულება გააჩნია.
სქოლიო
კატეგორია:ტავი-ტავის კუნძულები კატეგორია:ტავი-ტავის მუნიციპალიტეტები კატეგორია:მინდანაოს კუნძულები კატეგორია:1885 წელს დაარსებულები ფილიპინებში კატეგორია:იუნესკოს მსოფლიო მემკვიდრეობის საცდელი სიის ძეგლები ფილიპინებში კატეგორია:ფილიპინების კუნძულოვანი მუნიციპალიტეტები
რენტერია
რენტერია (Rentería, Errenteria) — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების გიპუსკოის პროვინციის სან-სებასტიანის კომარკის შემადგენლობაში. ფართობი — 32,26	კმ². მოსახლეობა — 39 540 კაცი (2020 წ.).
სქოლიო
კატეგორია:გიპუსკოის მუნიციპალიტეტები კატეგორია:გიპუსკოის ქალაქები
Linepithema aztecoides
Linepithema aztecoides — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Linepithema-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
რენკლოდი
რენკლოდი (Prunus domestica italica, reine-claude) — ქლიავის ჯიშების ჯგუფი. ხის სიმაღლე 6-7 მ აღწევს. ნაყოფი სფერულია, მწვანე, ყვითელი ან იისფერი. საქართველოში დარაიონებულია მწვანე რენკლოდი და ალტანის რენკლოდი.
მწვანე რენკლოდი საქართველოში ფართოდ გავრცელებულია, იგი რენკლოდის ტიპური წარმომადგენელია. მისი ნაყოფი მომწვანო ყვითელია, მკვრივი ან ნაზი, წვნიანი, ძალიან ტკბილი, სასიამოვნო გემო აქვს. მწიფს აგვისტოს მეორე ნახევარში ან სექტემბრის დასაწყისში. მოსავალი ერთი ხიდან 140 კგ-მდე.
ალტანის რენკლოდი ევროპული ჯიშია, საქართველოში ფართოდ არის გავრცელებული. ნაყოფი საშუალო ან საშუალოზე მსხვილი, 50-60 გრ. მომრგვალო ფორმის, კანი მოწითალო, სრულ სიმწიფეში მუქი ფერის რბილობით. ხასიათდება კარგი საგემოვნო თვისებებით. კურკა რბილობს ნახევრად სცილდება.
სქოლიო
კატეგორია:ქლიავის ჯიშები
ნილოსის კამეჩი
ნილოსის კამეჩი (Syncerus caffer caffer) — წყვილჩლიქოსანი ძუძუმწოვარი აფრიკული კამეჩების გვარისა. აფრიკული კამეჩის ქვესახეობა. გავრცელებულია ცენტრალური აფრიკის სავანებში. იგი ახლოს დგას კაპის კამეჩთან, მაგრამ ზომით უფრო პატარაა და შეფერილია შედარებით ღია ფრად. ამ ქვესახეობას ზოგჯერ აერთიანებენ სუდანურ კამეჩთან.
რესურსები ინტერნეტში
კატეგორია:აფრიკული კამეჩები
ყარჩიხა-ხანი
ლიტერატურა
კატეგორია:გარდაცვლილი 25 მარტი კატეგორია:გარდაცვლილი 1625 კატეგორია:სომეხი სამხედრო მოღვაწეები
Camponotus ustus depolitus
Camponotus ustus depolitus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
კატეგორია:Camponotus
რიო-გრანდე (ბოლივია)
რიო-გრანდე — მდინარე ბოლივიაში, მდინარე მამორეს მარჯვენა შენაკადი. სათავეს იღებს კოჩაბამბის მთებში, ზღვის დონიდან 3693 მეტრზე, სადაც მას რიო-როჩა ჰქვია. მისი მთავარი შენაკადია რიო-პირაი. რიო-გრანდეს სიგრძე 1438 კმ-ია, ხოლო აუზის ფართობი 101 900 კმ². იმის გარდა, რომ იგი ბოლივიის ერთ-ერთი უმთავრესი მდინარეა, ასევე შეტანილია მსოფლიოს ასი უმთავრესი მდინარის სიაში.
რესურსები ინტერნეტში
კატეგორია:ბოლივიის მდინარეები
NGC 7731
NGC 7731 — გალაქტიკა თევზების თანავარსკვლავედში. აღმოჩენის თარიღია 1864 წლის 27 ოქტომბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:თევზების თანავარსკვლავედი
ერედვის ბაზილიკა
300px|მინი|ერედვის ბაზილიკა ერედვის ბაზილიკა – წმ. გიორგის სახელობის ეკლესია სოფელ ერედვში (გორის მუნიციპალიტეტი), ქ. ცხინვალიდან ჩრდილო–დასავლეთით, 7 კილომეტრში. ერედვის ბაზილიკა X საუკუნის პირველი თარიღიანი ძეგლია, რომლის ხუროთმოძღვარიც იყო თეოდორე თაფლაისძე. ეკლესიას 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
ერედვის სამნავიანი ბაზილიკა მიეკუთვნება ნაგებობათა იმ ტიპს, რომელიც შეიქმნა ადრეფეოდალურ ხანაში და დამახასიათებელია მხოლოდ ქართული ხუროთმოძღვრებისათვის. ამ ტიპის ბაზილიკები ჩვენი ქვეყნის გარეთ არ გვხვდება. ტაძარმა ჩვენამდე თავდაპირველი სახით მოაღწია. მართალია, ტაძარს ეტყობა ადრინდელი რესტავრაციის კვალი, მაგრამ ამას ეკლესიისათვის გარეგნული იერსახე არ შეუცვლია.
ეკლესიის სამხრეთის ფასადის მრგვალ სვეტზე მოთავსებულია თარიღიანი სამშენებლო წარწერა.
წარწერის მიხედვით, 906 წელს, ქართლში ივანე ტბელის უფლობის დროს („ქართლსა შინა უფლობასა ტბელისა ივანესა“), ნიქოზელი ეპისკოპოსის სტეფანეს „განზრახვით, და მოყვასთა შეწევნით“, ხუროთმოძღვარ თეოდორე თაფლაისძეს საფუძველი ჩაუყრია („დავდე სარძირკველი“) ერედვის წმინდა გიორგის ეკლესიისათვის. იქვე იხსენიება აფხაზეთის მეფე კონსტანტინე III (893–922 წწ.). მსგავსი ეკლესიების შენებას 10-15 წელი სჭირდებოდა და სავარაუდოდ, ხუროთმოძღვარი თეოდორე თაფლაისძე ამ ტაძრის აგებას დაახლოებით, 915 წელს დაასრულებდა.
ერედვის წმინდა გიორგის ეკლესიის მთავარი ნაწილი უგუმბათო ნავია, რომელსაც შესასვლელი კარები სამხრეთიდან აქვს. ჩუქურთმები კი თავმოყრილია ტაძრის კართან და სარკმლებთან. სამკაულებიც ეკლესიას ბევრი არ აქვს. ჩუქურთმების სახეებიც მარტივია.
სქოლიო
კატეგორია:გორის მუნიციპალიტეტის ტაძრები კატეგორია:ეროვნული მნიშვნელობის კატეგორიის კულტურის უძრავი ძეგლები
ზვიად მარუშიანი (ჯავახეთის ერისთავი)
ზვიად მარუშიანი — დასავლეთ საქართველოს დიდი ფეოდალი, აფხაზთა მეფის ლეონ III-ის (957-967) მოხელე - ჯავახეთის ერისთავი X საუკუნის 60-იან წლებში. მარუშიანის ერისთავობის დროს აიგო კუმურდოს საყდარი (მარუშიანი იხსენიება ტაძრის საამშენებლო წარწერაში, 964).
ლიტერატურა
კატეგორია:ქართველი დიდი ფეოდალები
მუხუდო
მუხუდო სინათლისა და სითბოს მოყვარულია, უძლებს გვალვას. იყენებენ კულინარიაში და ცხოველთა საკვებად. ყოფილ სსრკ-ში მოჰყავთ შუა აზიაში, ამიერკავკასიაში, ყაზახეთში, სამხრეთ უკრაინაში, ჩრდილოეთ კავკასიაში.
Linepithema cerradense
Linepithema cerradense — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Linepithema-ს გვარიდან. მიეკუთვნება Dolichoderinae-ს ქვეოჯახს. .
რუსეთის კოშკი
რუსეთის კოშკი (რუს.: Башня Россия) — ზემაღალი ცათამბჯენის პროექტი მოსკოვის საერთაშორისო ბიზნეს ცენტრში. მშენებლობა დაიწყო 2007 წლის სექტემბერში და გეგმით 2012 წელს უნდა დასრულებულიყო. შენობის სიმაღლე 612,2 მეტრი, შენობა კი ევროპაში ყველაზე მაღალი და მსოფლიოში მეორე შენობა უნდა ყოფილიყო ბურჯ დუბაის შემდეგ. მშენებლობა 2008 წლის კრიზისის გამო შეჩერდა.
კონსტრუქციის საერთო ფართი 529.000 მ² იყო, რომლის 38% მიწის ქვეშ უნდა მოქცეულიყო. კოშკს 118 სართული, 101 ლიფტი და მიწისქვეშა ავტოსადგომი ექნებოდა 3.680 ავტომანქანისთვის. კომერციული საცალო მაღაზიები განლაგდება შენობის პირველ სართულებზე იყო დაგეგმილი. შენობის მაქსიმალურ ტევადობად 30.000 ადამიანი მოიაზრებოდა.
თავდაპირველად, 1994 წელს, რუსეთის კოშკი მოსკოვის საერთაშორისო ბიზნეს ცენტრის მეორე და მესამე ნაკვეთებზე იყო გათვლილი და მსოფლიოში უმაღლესი შენობა უნდა გამხდარიყო 648 მ სიმაღლით და 125 სართულით. შენობის ადრეული პროექტი მოამზადა არქიტექტურულმა კომპანიამ ჩიკაგოდან "Skidmore, Owings and Merrill". შენობის აგება შემდეგ მე-14 ნაკვეთზე გადაწყდა. 2003 წელს განახლებული პროექტი დამტკიცდა, რომელიც უკვე კომპანიას "ფოსტერი და პარტნიორები" ეკუთვნის და იგი მე-17 და მე-18 ნაკვეთებზე გადაიტანეს. 2004 წლის იანვარში პროექტის მთავარი ინვესტორი მოსკოვის დეველოპერული კომპანია გახდა, რომელმაც ამ სამუშაოებში $2 მილიარდი უნდა დახარჯოს.
დუზჯე
დუზჯე (Düzce) — ქალაქი ჩრდილო-დასავლეთ თურქეთში, მარმარილოს ზღვის რეგიონში, დუზჯეს პროვინციის ადმინისტრაციული ცენტრი. ქალაქის მოსახლეობა 2012 წელს 135,557 შეადგენდა. დუზჯე დაზარალდა 1999 წლის 17 აგვისტოსა და 12 ნოემბერს მომხდარი მიწისძვრების შედეგად.
რუსეთის კოშკი
2007 წლის 18 სექტემბერს საზეიმოდ შედგა შენობის საძირკვლის ჩაყრის ცერემონია.
დუზჯე
კატეგორია:თურქეთის ქალაქები
რუსეთის კოშკი
სქოლიო
კატეგორია:მოსკოვის შენობა-ნაგებობები კატეგორია:მსოფლიოს უმაღლესი ნაგებობები კატეგორია:ნორმან ფოსტერის პროექტები კატეგორია:რუსეთის ცათამბჯენები
In Rainbows
In Rainbows — ბრიტანული ალტერნატიული როკ-ჯგუფ Radiohead-ის მეშვიდე სტუდიური ალბომი, რომელიც გამოვიდა 2007 წლის 10 ოქტომბერს. 2007 წლის პირველ ოქტომბერს, ჯგუფის სოლო-გიტარისტმა ჯონი გრინვუდმა Radiohead-ის ოფიციალურ ბლოგზე გააკეთა მეტად მნიშვნელოვანი განცხადება:
“ყველას მოგესალმებით, ახალ ალბომზე მუშაობა დასრულებულია და იგი 10 დღეში გამოვა. ჩვენ მას In Rainbows დავარქვით. ჯონი.”
აღსანიშნავია ისიც, რომ ჯგუფმა საკუთარი რესურსებით ჩაწერა ალბომი და არც ერთ ლეიბლთან არ გააფორმა ხელშეკრულება. ტომ იორკი: “მომწონს ის ხალხი ვინც ხმის ჩამწერ კომპანიებში მუშაობს, მაგრამ მე მგონი დრო მოვიდა, ჩვენს თავს შევეკითხოთ რაში გვჭირდებიან ისინი. ალბათ უხამსი სიამოვნების გრძნობა დაგვეუფლება ამ დრომოჭმულ ბიზნეს მოდელს რომ უბრალოდ ვუთხრათ ‘წადი შენი’ ...”
ჩაწერის ისტორია
ალბომზე In Rainbows Radiohead ორი წლის განმავლობაში მუშაობდა. გამომდინარე იქიდან, რომ Hail To The Thief ტურნეს დასრულების შემდეგ ჯგუფის წევრები გადაიღალნენ, 2004 წელი დასვენებასა და ოჯახთან ყოფნას მიუძღვნეს. შესაბამისად, 2005 წლის დასაწყისში Radiohead მეშვიდე ალბომზე მუშაობას შეუდგა. სტუდიური სესიების პარალელურად ჯგუფის წევრები კონცერტებზე გამოდიოდნენ, რაც ჩაწერილი კომპოზიციების დახვეწასა და ფორმაციაში ეხმარებოდათ. ლონდონში გამართულ ეზერის ფესტივალზე (2005) იორკმა და ჯონი გრინვუდმა ახალი სიმღერა “Arpeggi” წარმოადგინეს; ამავე ფესტივალზე ჯონი გრინვუდმა თავისი ორი კლასიკური ნამუშევარი წარადგინა, რომლებიც ონდეს მარტენოტზე შესრულდა. ზაფხულის მიწურულს, იორკმა სამართლიანი ვაჭრობისთვის გამართულ მიტინგზე (ინგლ. Trade Justice Rally) აკუსტიკური კონცერტი გამართა, სადაც ალბომის OK Computer ჩაწერისას მოსინჯული სიმღერები “Nude”, “Reckoner”, “House of Cards” და “Last Flowers Till Hospital” გაჟღერდა. სექტემბრის ბოლოს ჯგუფმა “I Want None of This” ჩაწერა, რომლის სასიმღერო ხაზიც პიანინოზეა შექმნილი. მართალია სინგლი არ გამოუშვეს, მაგრამ სიმღერა საქველმოქმედო ორგანიზაციისთვის “War Child” ჩაწერილ ალბომში A Day in the Life შევიდა, რომლის ინტერნეტ გაყიდვაშიც ჩამოტვირთვების ყველაზე მეტი რაოდენობა სწორედ Radiohead-ის სიმღერამ დაიმსახურა.
2006 წლის გაზაფხულის სესიები ჯგუფმა პროდიუსერ მარკ “სპაიკ” სტენტთან დაიწყო (და არა ნაიჯელ გოდრიჩთან, რომელთანაც Radiohead რამდენიმე წელია თანამშრომლობს), მაგრამ მალევე დაასრულა. სტუდიური სესიები რეგულარულად შუქდებოდა ჯგუფის ოფიციალურ საიტზე Dead Air Space, სადაც მუსიკოსები შთაბეჭდილებებს საიტზე გაკეთებული შეტყობინებების საშუალებით გადმოსცემდნენ. მომდევნო თვეები Radiohead-მა ევროპასა და ჩრდილო ამერიკაში მოწყობილი ტურებით განაგრძო. ბილეთები ყველა კონცერტზე ბოლომდე გაიყიდა. ამ პერიოდში Radiohead-მა მონაწილეობა მიიღო საერთაშორისო ეკოლოგიური ორგანიზაციის Friends of the Earth კამპანიაში, რომელიც კლიმატური ცვლილების წინააღმდეგ იყო მიმართული. ამას გარდა ჯგუფი გამოვიდა მუსიკალურ ფესტივალზე “ბონარუ” (აქ Radiohead-მა ბოლო წლების ყველაზე მასშტაბური კონცერტი გამართა და 28 სიმღერა შეასრულა) და გახსნა “V ფესტივალი”. ამ კონცერტებზე განსხვავებული ინტერპრეტაციით წარმოჩნდა წინა კონცერტებზე შესრულებული ნომრები, და მათთან ერთად ათი ახალი სიმღერის პრემიერა გაიმართა. ტურნე იორკის სადებიუტო სოლო-ალბომის The Eraser გამოშვებას დაემთხვა, თუმცა აქედან მხოლოდ “Cymbal Rush“ შესრულდა, ისიც ერთ საქველმოქმედო კონცერტზე.
შემდგომი სესიები ისევ ნაიჯელ გოდრიჩთან ერთად გაგრძელდა. ამასთან დაკავშირებით ტომ იორკმა Dead Air Space -ზე აღნიშნა: “ახლა კი წესიერად დავიწყებთ ჩაწერას... მე მგონი, ბოლოსდაბოლოს, რაღაც გამოგვდის.” სესიები საშობაო არდადეგებამდე გაგრძელდა, განახლების შემდეგ კი პოსტები ეტაპობრივად აღწერდნენ თუ როგორ მუშავდებოდა ჩაწერილი მასალა. 2007 წლის აგვისტოში ალბომის არანჟირება ნიუ-იორკში მოხდა, რამაც In Rainbows ჩაწერის პროცესი დასასრულისკენ მიიყვანა.
რაც შეეხება ლეიბლს, ხმის ჩამწერ კომპანიასთან EMI ხელშეკრულების ამოწურვის შემდეგ Radiohead საკონტრაქტო ვალდებულებებისგან აბსოლუტურად თავისუფალი გახდა. გადაწყვეტილება თავად ჯგუფის წევრებმა მიიღეს, რომლის მიხედვითაც ლეიბლზე მაშინ დაფიქრდებოდნენ, როდესაც მასალა გამზადებული იქნებოდა. რაც შეეხება თავად EMI-სთან კონტრაქტის გაგრძელებას, იორკმა ასეთი კომენტარი გააკეთა: “ალბომის გამოშვებისთვის კონტრაქტი დადებული არ გვაქვს. შემოთავაზებები? ერთად-ერთი, რაც გვინდა – ის ძველი EMI დაბრუნდეს – მშვენიერი, ნაზხელება მეწარმეები, რომლებსაც მუსიკა ლამაზად განსახორციელებელ პროექტად მიაჩნდათ და ნაკლებად ადარდებდათ აქციონერები. მაგრამ სადაა...”
გამოცემა
თუმცა, გავრცელებული ხმების თანახმად, ალბომის სტანდარტული ფორმატით გამოშვება ხმის ჩამწერ კომპანიასთან Parlophone მოხდა – ლეიბლთან რომელთანაც ჯგუფი კარიერის დასაწყისში თანამშრომლობდა. ამის საშუალებით In Rainbows უკვე მაღაზიის დახლებზე გაჩნდა და მხოლოდ რესურსები ინტერნეტშით არ არის ხელმისაწვდომი. მანამდე კი In Rainbows განთავსდა სპეციალურად შექმნილ საიტზე In Rainbows.com და მისი გადმოწერა შესაძლებელი იქნა 2007 წლის 10 ოქტომბრიდან, თუმცა ალბომის ციფრული ვერსია მხოლოდ 10 სიმღერას შეიცავს. ფასი არ იყო განსაზღვრული, ანუ მყიდველს შეეძლო ნებისმიერი 0.00 ფუნტ სტერლინგიდან დაწყებული თანხის ჩაწერა. აუდიო დისკის ვერსია 2008 წლის დასაწყისში გამოვიდა, 2007 წლის 3 დეკემბერს კი გამოვიდა ბოქს-სეტი ყუთის სახით, რომელიც შეიცავს თავად ალბომს, დამატებით დისკთან ერთად, ორ გრამფირფიტას, სიმღერების ტექსტების ბუკლეტებს და ალბომის ილუსტრაციებს. მისი ღირებულება 40 ფუნტი სტერლინგი იყო.
მუსიკალური გავლენა
Radiohead-ის დიზაინერმა სტენლი დონვუდმა In Rainbows “უჩვეულოდ მინიმალისტურად” დაახასიათა, რომელშიც ყველაზე აქტიურად ბასი გამოიყენება. რაც შეეხება ლირიკას, იორკის თქმით “ეს იმ ანონიმურ მშიშარა არსებას ჰგავს რომელიც ტროტუარზე ზის და ფიქრობს ‘დარწუნებული ვარ რაღაც სხვას უნდა ვაკეთებდე’... ეს უფრო OK Computer-ს ჰგავს, მაგრამ გაცილებით შოკისმომგვრელია.”
Dead Air Space-ზე გაკეთებულ შეტყობინებებში იორკმა ჯეი. ჯი. ბალარდის წიგნიდან მოიყვანა ციტატები, სადაც იმ საიტებზე მიუთითა, რომლებიც ატომური იარაღის გამოყენების საწინააღმდეგოდ ქადაგებენ. ეს კი ახალი ალბომის ტექსტუალურ დატვირთვაზე მიანიშნებს.
სიმღერების სია
ალბომის მეორე გამოცემა, რომელიც ყუთის სახით არის წარმოდგენილი, შეიცავს მეორე დისკს, რომელშიც დამატებითი 8 კომპოზიცია არის შეტანილი. აგრეთვე მას ახლავს ციფრულ ფორმატში ჩაწერილი ფოტოსურათები და ალბომის გრაფიკა.
სქოლიო
კატეგორია:2007 წლის ალბომები კატეგორია:Radiohead-ის ალბომები კატეგორია:XL Recordings-ის ალბომები კატეგორია:ალბომები ნაიჯელ გოდრიჩის პროდიუსერობით
Camponotus ustus arhuacus
Camponotus ustus arhuacus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
კატეგორია:Camponotus
ორხევი (თიანეთის მუნიციპალიტეტი)
ორხევი (ყოფილი ბუშატი) — სოფელი აღმოსავლეთ საქართველოში, მცხეთა-მთიანეთის მხარის, თიანეთის მუნიციპალიტეტში (ადმინისტრაციული ერთეული — დაბა სიონი). მდებარეობს გომბორის ქედის დასავლეთ კალთაზე, მდინარე ივრის მარცხენა მხარეს, ზღვის დონიდან 1020 მეტრზე. თიანეთიდან დაშორებულია 31 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 235 ადამიანი.
სქოლიო
კატეგორია:თიანეთის მუნიციპალიტეტის სოფლები
ვიოსა
ვიოსა, აოოსი (ალბ. Vjosë, ბერძნ. Αώος, ლათ. Aous) — მდინარე საბერძნეთსა და ალბანეთში. სათავე აქვს პინდის მთებში (საბერძნეთი), მიედინება ღრმა ხეობაში, ქვემოთში — სანაპირო დაბლობზე. ერთვის ადრიატიკის ზღვას ალბანეთის ქალაქ ვლორის ჩრდილოეთით. სიგრძე 272 კმ, აუზის ფართობი 6,6 ათ. კმ². წყალმოვარდნები იცის ოქტომბრიდან მაისამდე, ზაფხულში წყალმცირეა. მთავარი შენაკადია მდინარე დრინო. გაედინება ვიკოს-აოოსის ეროვნული პარკის ტერიტორიაზე, სადაც ქმნის შთამბეჭდავ კანიონებს.
1350 მ სიმაღლეზე აშენებულ იქნა ხელოვნური ტბა, რომელზედაც 1987 წლიდან მუშაობს ჰიდროელექტროსადგური.
წყლის საშუალო წლიური ხარჯი 160 მ³/წმ. იყენებენ სარწყავად.
სახელწოდება
მდინარე ცნობილია რიგი სხვადასხვა სახელწოდებებით. მაგ., უძველეს დროში მას ბერძნულად Aoös უწოდებდნენ (Ἄωος, Ἀῶος, Ἀῷος), ხოლო ლათინურად Aous. ალბანეთში მას Vjosë ან Vjosa ეწოდება, საბერძნეთში კი როგორც ცნობილია მდინარის უძველესი სახელწოდება (Αώος, თანამედროვე ორთოგრაფიაში), ასევე Vovousa (Βοβούσα) ან Aias (Αίας, Αἴας).
სქოლიო
კატეგორია:ალბანეთის მდინარეები კატეგორია:საბერძნეთის მდინარეები
ურნიეტა
ურნიეტა  — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების გიპუსკოის პროვინციის სან-სებასტიანის კომარკის შემადგენლობაში. ფართობი — 22,4 კმ². მოსახლეობა — 6 185 კაცი (2020 წ.).
სქოლიო
კატეგორია:გიპუსკოის მუნიციპალიტეტები კატეგორია:გიპუსკოის ქალაქები
The Hounds of Winter
The Hounds of Winter — პირველი სიმღერა სტინგის 1996 წლის ალბომიდან 'Mercury Falling'. მუსიკოსის მოყვარულები თვლიან, რომ ეს ალბომის ერთ-ერთი საუკეთესო კომპოზიციაა. იგი რიგით პირველ სიმღერად სრულდებოდა სტინგის 1996/97 წლების ტურებზე. მოგვიანებით მისი აკუსტიკური ვერსია ჩაიწერა ალბომისთვის ...All This Time
რესურსები ინტერნეტში
კატეგორია:სტინგის სიმღერები კატეგორია:1996 წლის სიმღერები
როტვეილერი
როტვეილერი (Rottweiler) — ძაღლის ჯიში, რომელიც გამოყვანილია გერმანიაში 1820-იან წლებში.
როტვეილერი გამოიყვანეს გერმანიის ქალაქ როტვეილში XIX საუკუნეში. მათ ნადირობისას იყენებდნენ. როტვეილერი ძლიერი სხეულის და ყბების მქონე ძაღლია. იგი შეიძლება არაჩვეულებრივი დამცველი იყოს. დღეს ეს ლამაზი, ძლიერ შთამბეჭდავი ტახზე მონადირე ძაღლი მთელ მსოფლიოშია პოპულარული, როგორც კომპანიონი და მონადირე.
როტვეილერის გაწვრთნა ადვილია მაგრამ ზოგჯერ გაღიზიანებას ავლენს. როტვეილერის ბეწვი უხეშია და მჭიდროდ ეკვრის სხეულს. უკანა ფეხები წინაზე გრძელია, მრგვალი კისერი დაკუნთულია. ძლიერ ყბებს კარგი კბილები ამშვენებს. როტვეილერი კარგად ეგუება ქალაქის პირობებში ცხოვრებას, კარგი მოდარაჯეა. სჭირდება ძლიერი ფიზიკური დატვირთვა. ბალანს განსაკუთრებული მოვლა არ სჭირდება. შეიძლება პრობლემები წარმოიქმნას სხვა ძაღლებთან ურთიერთობისას.
რესურსები ინტერნეტში
კატეგორია:მეცხვარე და მოდარაჯე ძაღლები კატეგორია:გერმანული წარმოშობის ძაღლის ჯიშები კატეგორია:მოლოსერები
მაკედონიის ფლორა
მაკედონიის რესპუბლიკის ფლორა წარმოდგენილია მცენარეთა დაახლოებით 210 ოჯახით, 920 გვარითა და 3 700 სახეობით. მცენარეთა შორის, მაკედონიის ტერიტორიაზე, დაახლოებით 3 200 სახეობით, ყველაზე გავრცელებულია ყვავილოვანი მცენარეები. ასევე საკმაოდ უხვადაა ხავსები (350 სახეობა) და გვიმრები (42 სახეობა).
ბუნების მსოფლიო ფონდისა და ევროპის გარემოს დაცვის სააგენტოს ევროპის ეკოლოგიური რეგიონების ციფრული რუკის მიხედვით, მაკედონიის ტერიტორიაზე შეიძლება გამოიყოს ოთხი ეკორეგიონი: პინდოსის მთიანეთის შერეული ტყეები, ბალკანეთის შერეული ტყეები, როდოპების შერეული ტყეები და ეგეოსის სკლეროფილები და შერეული ტყეები.
მცენარეთა ოჯახების, გვარებისა და სახეობების რიცხობრივი განაწილება
მაკედონიის ტერიტორიაზე აღმოჩენილი ყველა მცენარის გვარისა და სახეობის შესახებ ინფორმაცია შეტანილი ნაშრომში „მაკედონიის რესპუბლიკის ფლორა“ (მაკედონურად Флора на Република Македонија), რომლის ავტორი აკადემიკოსი და მაკედონიაში ბოტანიკური მეცნიერების ერთ-ერთი ფუძემდებელი კირილ მეცევსკია.
იხილეთ აგრეთვე
*
Linepithema cryptobioticum
Linepithema cryptobioticum — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Linepithema-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
NGC 7732
NGC 7732 — გალაქტიკა თევზების თანავარსკვლავედში. აღმოჩენის თარიღია 1864 წლის 27 ოქტომბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:თევზების თანავარსკვლავედი
Creep (Radiohead-ის სიმღერა)
„Creep“ — ბრიტანული ალტერნატიული როკ-ჯგუფ Radiohead-ის სიმღერა, რომელიც სინგლის სახით გამოვიდა 1993 წლის თებერვალში. იგი შეტანილია ჯგუფის სადებიუტო ალბომში Pablo Honey.
ისტორია
Radiohead-ს პირველი წარმატება სიმღერამ „Creep“ მოუტანა, რომელიც საზოგადოებისგან გარიყული პიროვნების უიღბლო სიყვარულზეა დაწერილი. როგორც ამბობენ, „Creep“ ექსეტერის უნივერსიტეტის მამაკაცთა ტუალეტშია დაწერილი თავად ტომ იორკის მიერ. Creep ამერიკელი მომღერლისა და კომპოზიტორის – სკოტ უოლკერის გავლენითაა შექმნილი. გავრცელებული ინფორმაციით, ჯონი გრინვუდს მისამღერში გიტარის ცნობილი ღრჭიალით მხოლოდ იმ სიმღერის გაფუჭება სურდა, რომელიც დიდად არ მოსწონდა. ერთი წლის მოგვიანებით, მისი ხელახალი ჩაწერის შემდეგ სიმღერა ჰიტად იქცა. სიმღერის კრიტიკამ არ დაახანა – NME Radiohead-ს ასეთი შეფასება მისცა – მხდალი მიზეზი როკ-ჯგუფის სახელის გასამართლებლად, BBC Radio1 ეთერში კი არ უშვებდნენ ზედმეტად დეპრესიულობის გამო.
მართალია სიმღერამ ჯგუფს პირველი წარმატება მოუტანა, მაგრამ მისგან გამოწვეულმა პოპულარობამ თავად Radiohead დაჩრდილა. სიმღერით გამოწვეულმა ისტერიამ დამთრგუნველად იმოქმედა Radiohead-ის წევრებზე. კონცერტებზე ამ სიმღერის შესრულების შემდეგ აუდიოტორია ადგილს ტოვებდა. სწორედ ამან განაპირობა ის, რომ 1997 წელს გამოსულ ვიდეო დისკში 7 Television Commercials შეგნებულად არ შევიდა Creep. ერთი პერიოდი კი Radiohead-მა საერთოდ უარი თქვა ამ სიმღერის შესრულებაზე. ეს 2001 წლამდე გაგრძელდა, როდესაც განუწყვეტელი თხოვნის შემდეგ სიმღერა ისევ გაჟღერდა ცალკეულ კონცერტებზე.
სქოლიო
კატეგორია:Radiohead-ის სიმღერები კატეგორია:1993 წლის სინგლები კატეგორია:1992 წლის სიმღერები
სენეგალის ჰიმნი
წითელი ლომი (Le Lion rouge) — სენეგალის სახელმწიფო ჰიმნი, რომელიც შეიქმნა 1960 წელს კომპოზიტორ ერბერ პეპერის მიერ, დამოუკიდებლობის მიღებისას.
ჰიმნის ფრანგული ტექსტი
Le lion rouge a rugi.
Le dompteur de la brousse
D'un bond s'est élancé,
Dissipant les ténèbres.
Soleil sur nos terreurs, soleil sur notre espoir.
Debout, frères, voici l'Afrique rassemblée
მისამღერი:
Fibres de mon cœur vert.
Épaule contre épaule, mes plus que frères,
Unissons la mer et les sources, unissons la steppe et la forêt !
Salut Afrique mère, salut Afrique mère.
Sénégal toi le fils de l'écume du lion,
Rend-nous, oh ! rends-nous l'honneur de nos ancêtres,
Splendides comme ébène et forts comme le muscle
Nous disons droits - l'épée n'a pas une bavure.
Sénégal, nous faisons nôtre ton grand dessein :
Rassembler les poussins à l'abri des milans
Pour en faire, de l'est à l'ouest, du nord au sud,
Dressé, un même peuple, un peuple sans couture
Mais un peuple tourné vers tous les vents du monde.
Sénégal, comme toi, comme tous nos héros,
Nous serons durs sans haine et des deux bras ouverts.
L'épée, nous la mettrons dans la paix du fourreau,
Car le travail sera notre arme et la parole.
Le Bantou est un frère, et l'Arabe et le Blanc.
Mais que si l'ennemi incendie nos frontières
Nous serons tous dressés et les armes au poing :
Un peuple dans sa foi défiant tous les malheurs,
Les jeunes et les vieux, les hommes et les femmes.
La mort, oui! Nous disons la mort, mais pas la honte.
Camponotus ustus
Camponotus ustus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
კუსკო
კუსკო (Cusco) — ქალაქი სამხრეთ-დასავლეთ პერუში. კუსკოს რეგიონისა და ამავე სახელწოდების პროვინციის ადმინისტრაციული ცენტრი.
ისტორია
სამხრეთ ამერიკაში ევროპელების მისვლის პერიოდში ქალაქი ინკების იმპერიის დედაქალაქი იყო.
ღირსშესანიშნაობა
1983 წელს ქალაქი შეიყვანეს იუნესკოს მსოფლიო მემკვიდრეობის ძეგლების სიაში.
კუსკოს ხედები
thumb|center|800px| არმასის მოედანი კუსკოში thumb|center|800px| კუსკოს ხედი კრისტო–ბლანკოს მთიდან
რესურსები ინტერნეტში
კატეგორია:პერუს ქალაქები კატეგორია:მსოფლიო მემკვიდრეობის ძეგლები პერუში
უსურბილი
უსურბილი (Usúrbil, Usurbil) — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების გიპუსკოის პროვინციის სან-სებასტიანის კომარკის შემადგენლობაში. ფართობი — 25,64 კმ². მოსახლეობა — 6 173 კაცი (2020 წ.).
სქოლიო
კატეგორია:გიპუსკოის მუნიციპალიტეტები კატეგორია:გიპუსკოის ქალაქები
ზვიად მარუშიანი (თრიალეთის ერისთავი)
ზვიად მარუშიანი — დასავლეთ საქართველოს დიდი ფეოდალი, X—XI საუკუნეების მიჯნაზე ბაგრატ III-ის მოხელე — თრიალეთის ერისთავი X საუკუნის 80-იან წლებში (დაახლოებით 988 მეფემ კლდეკარი ჩამოართვა რატი ბაღვაშს და თრიალეთის ერისთავად დანიშნა ზვიად მარუშიანი, რასაც გვამცნობს ლივადის ეკლესიის წარწერა).
1014 მარუშიანმა ფანასკერტიდან (ტაო) ბედიაში გადაასნევა ბაგრატ III-ის ცხედარი. 1020-იან წლებში, ბიზანტიასთან ომის დროს,  მარუშიანი სარდლობდა ქართველთა მეწინავე ლაშქარს. დროის მოგების მიზნით გიორგი I-მა მას დაავალა ბიზანტიელებთან საზავო მოლაპარაკების გამართვა. ზვიად ერისთავი მოხსენებულია ზარზმის ხატის განმაახლებლის წარწერაში (რომელსაც გ. ჩუბინაშვილი XI საუკუნით ათარიღებს). მეწინავე ლაშქრის სარდლობა (მეწინავეობა მესხებს ჰქონდათ საქართველოს ლაშქარში) და ზარზმის ხატის წარწერაში მოხზენიება საფუძველს გვაძლევს ვივარაუდოთ, რომ მარუშიანი იყო სამცხის ერისთავიც. შემდეგში მარუშიანს გიორგი I-თან კონფლიქტი მოსვლია, რის გამოც მეფეს ის შეუპყრია (ამას გვაცნობს გომარეთის წარწერა). შესაძლოა, სწორედ ამის შემდეგ დაბრუნდნენ ბაღვაშები თრიალეთში. სავარაუდოა, რომ მარუშიანი იყო შვილიშვილი ჯავახეთის ერისთავის ზვიად მარუშიანისა და შვილი ჯავახეთის ერისთავის ვაჩესი.
ლა-პასი
მინი|ბოლივიის მთავრობის სასახლე ლა-პასის ცენტრში ლა-პასი (La Paz) — ბოლივიის ფაქტობრივი დედაქალაქი, გაშენებულია ანდების მთებში, ლა-პასის ხეობაში, ზღვის დონიდან 3660 მეტრ სიმაღლეზე. 2020 წლის მდგომარეობით დაახლოებით 816,044 მოსახლე ცხოვრობს, ლა-პასი მოსახლეობის მიხედვით ბოლივიის რიგით მესამე ქალაქია.
ქალაქი, მდებარეობს დასავლეთით ცენტრალურ ბოლივიაში, ტიტიკაკას ტბის სამხრეთ- აღმოსავლეთით, მდინარე ჩოკეიაპუს მიერ შექმნილ კანიონში. ის მდებარეობს ალტიპლანოს მაღალი მთებით გარშემორტყმულ ტერიტორიაზე. ქალაქს გადაჰყურებს ულამაზესი, სამ მწვერვალიანი მთა ილიმანი. მისი მწვერვალები ყოველთვის თოვლითაა დაფარული და მისი ნახვა ქალაქის მრავალი წერტილიდან არის შესაძლებელი. ზღვის დონიდან, დაახლოებით, 3,650 მეტრზე მდებარე ლა-პასი არის ყველაზე მაღალი დედაქალაქი მსოფლიოში. თავისი სიმაღლეების გამო, ლა-პასს აქვს არაჩვეულებრივი სუბტროპიკული მაღალმთიანი კლიმატი, წვიმიანი ზაფხულითა და მშრალი ზამთრით.
ქალაქი დააარსა ალონსო მენდოსამ 1548 წელს. სახელი (La Paz — მშვიდობა) ეწოდა ესპანელ დამპყრობელთა შორის მშვიდობიანობის ჩამოვარდნის აღსანიშნავად. ლა-პასი ესპანეთის კოლონიური მმართველობის ქვეშ იყო, როგორც რიო-დე-პლატის ვიცე-სამეფო, ბოლივიის დამოუკიდებლობის მოპოვებამდე. დაარსების დღიდან ქალაქში მრავალი აჯანყება მოხდა. 1781 წელს აბორიგენი ლიდერი და დამოუკიდებლობის აქტივისტი ტუპაკ კატარი უძღვებოდა ქალაქის ალყას ექვსი თვის განმავლობაში, მაგრამ საბოლოოდ დამარცხდა. 1809 წლის 16 ივლისს ბოლივიის პატრიოტმა პედრო დომინგო მურილიომ წამოიწყო რევოლუცია დამოუკიდებლობისთვის, აღინიშნა  ესპანეთის ამერიკულ კოლონიებში დამოუკიდებლობისთვის ომის დასაწყისში, რამაც მოიპოვა სამხრეთ ამერიკის შეერთებული შტატების თავისუფლება 1821 წელს. 1825 წელს ქალაქი საბოლოოდ გაათავისუფლა გენერალმა ანტონიო ხოსე სუკრემ. 1898 წლიდან ლა-პასი ბოლივიის ფაქტობრივი დედაქალაქია (ოფიციალური დედაქალაქია — სუკრე).
როგორც ბოლივიის სამთავრობო განლაგების ადგილას, ლა-პასში მდებარეობს საპრეზიდენტო სასახლე - Palacio Quemado. აქვე მდებარეობს ბოლივიის საკანონმდებლო ორგანო, ბოლივიის ეროვნული კონგრესი და მრავალი სამთავრობო უწყება და სააგენტო. ბოლივიის საკონსტიტუციო დედაქალაქი სუკრე ინარჩუნებს სასამართლო ხელისუფლებას. ქალაქი მასპინძლობს როგორც უცხოეთის საელჩოებს, ასევე საერთაშორისო მისიებს. ლა-პასი არის მნიშვნელოვანი პოლიტიკური, ადმინისტრაციული, ეკონომიკური და სპორტული ცენტრი ბოლივიაში; ის წარმოშობს ქვეყნის მთლიანი შიდა პროდუქტის 24%-ს და წარმოადგენს მთავარ ოფისს ბოლივიის მრავალი კომპანიისა და ინდუსტრიისათვის.
ლა-პასი ასევე ლათინური ამერიკის მნიშვნელოვანი კულტურული ცენტრია, რადგან მასპინძლობს კოლონიური ხანის კუთვნილ რამდენიმე ღირსშესანიშნაობას, მაგალითად, სან-ფრანცისკოს ეკლესია, ლა-პასის კათედრალი, მურილიოს მოედანი და ჟენის ქუჩა. ქალაქი განთქმულია უნიკალური ბაზრებით, განსაკუთრებით ჯადოქრების ბაზრით და აქტიური ღამის ცხოვრებით. მისი უჩვეულო ტოპოგრაფია ქალაქის და მის მიმდებარე კორდილიერა-რეალის მთებში მრავალ, უნიკალურ ბუნებრივ სანახაობას ქმნის. ლა-პასში ასევე არის მსოფლიოში უდიდესი საქალაქო საკაბელო მანქანების ქსელი. 2015 წლის მაისში, იგი ოფიციალურად აღიარეს, როგორც ახალი 7 საოცრებათა ქალაქიდან ერთ-ერთი ბეირუთთან, დოჰასთან, დურბანთან, ჰავანასთან, კუალა-ლუმპურთან და ვიგანთან ერთად.
ისტორია
ეს ტერიტორია იყო ინკების ქალაქი, რომელიც მდებარეობდა დიდ სავაჭრო გზაზე.
მიუხედავად იმისა, რომ ესპანელი დამპყრობლები 1535 წელს შევიდნენ ამ მხარეში, მათ 1548 წლამდე ვერ იპოვნეს ლა-პასი. თავდაპირველად ის უნდა ყოფილიყო ადგილობრივ ინდიელთა დასახლების ლახას ტერიტორიაზე, ქალაქს ეწოდებოდა Nuestra Señora de La Paz (იგულისხმება მშვიდობის ქალბატონი). ქალაქის მდებარეობა მოგვიანებით შეიცვალა და გადავიდა ამჟამინდელ ადგილას, ჩუკიაგოს ხეობაში.
ინკების ყოფილ მიწებზე კონტროლი პედრო დე ლა გასკას მიანდო ესპანეთის მეფემ (და წმინდა რომის იმპერატორმა) იმპერატორმა კარლ V-მ. გასკამ უბრძანა ალონსო დე მენდოსას დაეფუძნებინა ახალი ქალაქი პერუში სამოქალაქო ომების დასრულების შემდეგ; ქალაქი ლა-პასი დაარსდა 1548 წლის 20 ოქტომბერს, ალონსო დე მენდოსას მიერ, რომლის პირველი მერის თანამდებობაზე დაინიშნა ხუან დე ვარგასი.
1549 წელს ხუან გუტირეს პანიაგუას დაევალა ურბანული გეგმის შემუშავება, რომელზეც უნდა აღენიშნა  საზოგადოებრივი ადგილები, მოედნები, ოფიციალური შენობები და საკათედრო ტაძარი. ეს იყო ესპანეთის კოლონიალური საზოგადოების იდეალებისა და ურთიერთობების გამოხატვა. La Plaza de los Españoles, რომელიც დღეს ცნობილია როგორც მურილიოს მოედანი, შეირჩა როგორც სამთავრობო შენობებისთვის, ისე მეტროპოლიტენის კათედრალისთვის.
ესპანეთი აკონტროლებდა ლა-პასს მყარი ძალით და ესპანეთის მეფეს ჰქონდა ბოლო სიტყვა ყველა პოლიტიკურ საკითხში, მაგრამ კონსულტაცია გაგრძელდა თვეების მანძილზე. მკვიდრი მოსახლეობის მიერ არეულობა მეორდებოდა XIX საუკუნის ბოლომდე. 1781, სულ ექვსი თვის განმავლობაში, აიმარელ ხალხთა ჯგუფმა ალყა შემოარტყა ლა-პასს, ტუპაკ კატარის ხელმძღვანელობით, მათ გაანადგურეს ეკლესიები და სამთავრობო ქონება. ოცდაათი წლის შემდეგ ინდიელებმა განახორციელეს ორთვიანი ალყა ლა-პასის წინააღმდეგ. ეს ინციდენტი იყო ეკეკოს ლეგენდის წარმოშობის საფუძველი. 1809 წელს ესპანეთის მმართველობისგან დამოუკიდებლობისთვის ბრძოლამ გამოიწვია აჯანყებები სამეფო კარის წინააღმდეგ. 1809 წლის 16 ივლისს პედრო დომინგო მურილიომ თქვა, რომ ბოლივიის რევოლუციამ აანთო ნათურა, რომლის გამორთვასაც ვერავინ შეძლებდა. ეს აჯანყება ოფიციალურად გახდა სამხრეთ ამერიკის ესპანეთისგან განთავისუფლების დასაწყისი. პირველი ღია აჯანყებები ესპანეთის გვირგვინის წინააღმდეგ ერთდროულად მოხდა ლა-პასში და ქალაქ სუკრეში. ეს მოვლენა ცნობილია როგორც Primer Grito Libertario de América.
პედრო დომინგო მურილიო ჩამოახრჩეს ეპანელთა მოედანზე იმავე საღამოს. მას შემდეგ, რაც ბოლივიამ დამოუკიდებლობა მოიპოვა, ლა-პასმა ამ მოედანს მისი სახელი უწოდა. იგი ახსოვთ, როგორც რევოლუციის ხმა სამხრეთ ამერიკაში.
1825 წელს, აიაკუჩოში რესპუბლიკელთა გადამწყვეტი გამარჯვების შედეგად ესპანურ არმიაზე, ესპანეთის ამერიკულ კოლონიებში დამოუკიდებლობისთვის ომის დროს, ქალაქის სრული სახელი შეიცვალა La Paz de Ayacucho-დ (იგულისხმება აიაკუჩოს მშვიდობა).მინი|ბოლივიის საკანონმდებლო სასახლე
1898 წელს, ლა-პასმა ჩამოაყალიბა დე ფაქტო  ეროვნული მთავრობა, სადაც ქალაქმა სუკრემ მიიღო ნომინალური ისტორიული და სასამართლო დედაქალაქის წოდება.
გეოგრაფია
ლა-პასი აშენებულია მდინარე ჩოკეიაპუს მიერ შექმნილ კანიონში, რომელიც გადის ჩრდილო-დასავლეთიდან სამხრეთ-აღმოსავლეთისკენ.
ლა-პასის გეოგრაფია (კერძოდ, სიმაღლე) აღინიშნება სოციალური განსხვავებებით. უფრო მდიდარი მოსახლეობა ცხოვრობს სამხრეთ-დასავლეთით მდებარე ქვედა, ცენტრალურ რაიონებში. საშუალო დონის ბევრი მაცხოვრებელი ცხოვრობს შემაღლებულ ტერიტორიაზე ცენტრის მახლობლად. დაბალშემოსავლიანი მოსახლეობა მიმდებარე ბორცვებში აშენებული აგურის სახლებში ცხოვრობს.
სატელიტური ქალაქი ელ ალტო, რომელშიც მდებარეობს აეროპორტი, ვრცელდება ფართო კანიონის დასავლეთ ნაწილში, ალტიპლანოზე. ლა-პასი ცნობილია თავისი უნიკალური ბაზრებით, უჩვეულო და დრამატული ტოპოგრაფიით და ტრადიციული კულტურით.
1994 წლის ივლისში, მოხდა 8.2 მაგნიტუდის სიმძლავრის მიწისძვრა ლა-პასის ჩრდილოეთით 322 კმ-ზე. ზიანი მიაყენა რეგიონის ყველა სოფელს.
კლიმატი
ზღვის დონიდან 4,000 მეტრზე ზემოთ, ლა-პასის უფრო მაღალმთიან ნაწილებს აქვთ უჩვეულო სუბტროპიკული მაღალმთიანი კლიმატი (Cwc, კიოპენის კლიმატის კლასიფიკაციის მიხედვით), სუბპოლარული ოკეანეური მახასიათებლებით (4 თვეზე ნაკლები აქვთ საშუალო ტემპერატურა 10 °C-ზე მეტი), ესაზღვრება ტუნდრის კლიმატი (ET). მთელ ქალაქს აქვს წვიმიანი ზაფხული და მშრალი ზამთარი. ღამის საათებში ტემპერატურა მერყეობს ცივიდან ძალიან ცივამდე. თოვლის ქარბუქი შეიძლება მოხდეს ზამთარში, განსაკუთრებით გამთენიისას და ის ჩვეულებრივ დნება შუადღემდე. ამ მაღალ სიმაღლეებზე, მიუხედავად იმისა, რომ ეკვატორიდან მხოლოდ 16 გრადუსითაა დაშორებული, ქალაქის საშუალო ტემპერატურა ანალოგიურია ისეთი ქალაქების, როგორებიცაა ბერგენი, ნორვეგია ან ტორსჰავნი, ფარერის კუნძულები, რომლებიც მდებარეობს ეკვატორიდან 60 და 62 გრადუსამდე.
ტემპერატურა ცენტრალურ ლა-პასში, 3,600 მეტრზე და სამხრეთის ზონაში 3,250 მეტრზე ზღვის დონიდან, უფრო თბილია (სუბტროპიკული მაღალმთიანი კლიმატი Cwb, კიოპენის კლიმატის კლასიფიკაციის მიხედვით).
ქალაქის ზღვის დონიდან გამომდინარე, ტემპერატურა მუდმივად გრილი და რბილია მთელი წლის განმავლობაში, თუმცა დღის მანძილზე ტემპერატურის ცვალებადობა, როგორც წესი, დიდია. ქალაქს შედარებით მშრალი კლიმატი აქვს, ნალექი ძირითადად ნოემბრიდან მარტის თვეებში შედარებით თბილ თვეებში გვხვდება.
ქალაქის უმაღლეს ნაწილში, 4000 მეტრის ზემოთ, ორი თვე ღრუბლიანობით გამოირჩევა - თებერვალი და მარტი, ზაფხულის ბოლოს, მზის შუქი საშუალოდ დღეში 5 საათს აღწევს. ორი ყველაზე მზიანი თვეა ივნისი და ივლისი, ზამთარში, მზის შუქი საშუალოდ დღეში 8 საათს აღწევს.
ძლიერი ნალექი, როგორც წესი, მოდის მთელი ზაფხულის განმავლობაში და ხშირად იწვევს დესტრუქციულ ღვარცოფს. 3,250 მეტრის სიმაღლეზე, ქალაქის სამხრეთ ნაწილში, ყველაზე სველი თვეა იანვარი, თვეში საშუალოდ 114 მმ, ხოლო ყველაზე მშრალი ივლისი 8 მმ.
ჩაწერილი ყველაზე თბილი ტემპერატურა იყო 27,0 ° C და ყველაზე ცივი იყო  -12.5 °C.
რაიონები და უბნები
მინი|522x522პქ|ლა-პასის ურბანული რუკა
პეიზაჟი
ცენტრი|მინი|925x925პქ|ლა-პასის პანორამული ხედი
კოლონიალური არქიტექტურა
ქალაქ ლა-პასის კოლონიალური შენობების მოცულობა მუდმივად მცირდება, უმეტესად მურილიოს მოედნის მიმდებარე ტერიტორიაზე. სახსრების უქონლობის გამო მეპატრონეებმა ვერ შეძლეს გადაეხადათ კოლონიალური შენობების აღდგენისთვის, ბევრი დაიშალა, ან მძიმე მდგომარეობაშია. რადგან ისტორიული შენობების შენარჩუნება უფრო ძვირია, მიწის მეპატრონეები ირჩევენ უფრო თანამედროვე შენობების აშენებას, ვიდრე ძველთა დაცვას. მიუხედავად იმისა, რომ არსებობს უამრავი პროექტი და წინადადება, რომ აღდგეს ქალაქის ზოგიერთი კოლონიალური შენობა, ამ ისტორიული ნაშთების მომავალი კვლავ გაურკვეველია.
რესურსები ინტერნეტში
კატეგორია:ბოლივიის ქალაქები კატეგორია:ბოლივიის დეპარტამენტების დედაქალაქები
მეზენი (მდინარე)
მეზენი — მდინარე რუსეთში, არხანგელსკის ოლქსა და კომის რესპუბლიკაში. სიგრძე 966 კილომეტრი, აუზის ფართობი 78 ათასი კმ². სათავე აქვს ტიმანის ჭიუხის დასავლეთ კალთების ჭაობებში. ერთვის თეთრ ზღვას. ზემოთში ხეობის ნაპირები მაღალი და კლდოვანია, შუაწელში კალაპოტი დაკლაკნილია, ქვემოთში ბევრია თავთხელი და ჩქერი. ზღვის მოქცევა ვრცელდება შესართავიდან 64 კილომეტრზე. შერეული საზრდოობის მდინარეა; ჭარბობს თოვლის წყალი. წყლის საშუალო წლიური ხარჯი 886 მ³/წმ, მაქსიმალური 9530 მ³/წმ. წყალდიდობა იცის მაის-ივლისში. იყინება ოქტომბერ-ნოემბერში, ყინულძვრაა აპრილ-მაისში. სანაოსნოა შესართავიდან 201 კილომეტრზე, გაზაფხულზე 681 კილომეტრზე. შესართავიდან იჭერენ თევზს. მდინარის ნაპირზეა ქალაქი მეზენი.